# data[].attributes.attachment_link.readable_text
Elikadura osasungarriak organismoak ongi funtzionatzen, sasoia ez galtzen edo bere onera ekartzen, eta gaixotzeko arriskua murrizten laguntzen digu.

Gure bizitzako egoera edota etaparen arabera, energia-betebeharrak ase ahal izateko nahikoa izan behar du.

Askotarikoa, osoa eta orekatua izan behar du, gorputzak beharrezko dituen mantenugai guztiak kopuru egokian izan ditzan; horregatik, elikagai osasuntsuen barietatea, handia izan behar da.

# data[].attributes.attachment_link.keywords[]
plater osasuntsua - bizitza osasuntsua - osasun saila - euskadi.eus

# data[].attributes.attachment_link.title
Zeri deitzen diogu elikadura osasungarria

# data[].attributes.attachment_link.description
Elikadura osasungarriak organismoak ongi funtzionatzen, sasoia ez galtzen edo bere onera ekartzen, eta gaixotzeko arriskua murrizten laguntzen digu. Gure bizitzako egoera edota etaparen arabera, energia-betebeharrak ase ahal izateko nahikoa izan behar du. Askotarikoa, osoa eta orekatua izan behar du, gorputzak beharrezko dituen mantenugai guztiak kopuru egokian izan ditzan; horregatik, elikagai osasuntsuen barietatea, handia izan behar da.

# data[].attributes.attachment_link.readable_text
Gosaria, hamarretakoa, bazkaria, merienda eta afaria.
Testua: Amaia Diaz de Monasterioguren
Egunean hartzen dugun lehen jatordua eta garrantzitsuena gosaria da. Gauean zehar, gure gorputzak zituen erreserbak erabili ditu, horregaitik berriro pilatu behar ditugu energiak, egun osoan egoki funtzionatzeko.

Etxe askotan arazo bihurtzen da jatordu hau. Denak presaka gabiltza eta gose falta dugu! Egoera honek etxetik gosaldu gabe irtetzera eramaten gaitu. Hau, sarritan gertatzen denean begiradatxo bat egin behar diogu aurreko jatorduari, hau da, afariari. Eguneko azkenengo jatordu honek, zer ikusi handia du gosarian. Agian asko afaldu dugu? edo berandu? Eta ondorioz ez dugu goserik.

Azkenengo ikerketak diotenez gosaltzen ez duenak, pixu gehiegikeriarekin arazoak ditu. Honek egun osoan zehar pikatzeko ohiturarekin erlazioa izan dezake.Beraz, hasi gaitezen goizak lasaiago hartzen.

Gosaria

Ez dago gosari ideal bat, denetarik jan dezakegu. Gure gorputzak gasolina behar du lehen ordu hoietan: azukre azkarrak (zukuak eta frutak) eta azukre geldoak (ogia, zerealak, gailetak...).

Adibideak:

Esnea + gosariko zerealak + fruta

Esnea + gailetak + konpota

Jogurta + gosariko zerealak + fruta

Hamarretakoa

Hamarretakoa, ordu tarteko bat da eta ez da behar-beharrezko.Baina danok dakigu, gure gorputzak hobe funtzionatzen duela hiru lau orduro zerbait jan ezkero. Horrela, hurrengo jatordura lasaiago eta umore hobez iristen lagunduko digu.

Fruta izango da momentu honetarako egokiena. Baina gaileta edo zereal batzuengatik ere alda daiteke.

Bazkaria

Bazkaria da, eguneko janari gehien jaten dugun momentua. Kontutan izan, ez dela bakarrik urdaila betetzeko momentua. Besteekin erlazionatu, erlajatu eta ondo pasatzeko aprobetxatu behar dugu.

Asteko menua garaiz antolatuta egon behar da. Honela orekatua izango da. Menua egiterakoan kontutan izando dugu garaiko produktuak, urtaroaren arabera plateretan aldaketak izatea interesgarria da, kolore eta testurakin jolastuko dugu. Horrela aberatsagoak izango dira gure menuak eta denetarik jaten ikasiko dugu.

1º platera: Patata, pasta, arroza edo potajea barazkiekin.

2º platera: Haragia edo arraina barazki edo entsaladarekin.

Postrea: Fruta edo esnekia

Merienda

Merienda normalean, kalean egiten dugun jatordua da. Azken aldian, aberatsa da kaloria huts, azukre azkar eta koipe txarretan.

Ezin gara ahaztu, betiko bokadiloekin. Garrantzitsuak dira ondo xehetzen ikasteko. Azukre geldoekin eginak daude eta betekorrak dira. Opila industrialak eta goxokiak, egun berezietarako bakarrik utziko ditugu
Normalean, ematen ditugun produktuak bigunak dira eta honek arazoak ekar ditzazke ahoaren funtzionamenduan. Beraz, garrantzitsua da produktu gogorrak txikitzen ikasteko. Eta hortzak jausi eta bere lekura joateko.

Beste aldetik, fruta jateko momentu egokienetakoa izan daiteke ere.

Fruta + Ogia + atuna, urdaiazpikoa, gazta, txokolatea...

Fruta + Esnekia + gaileta.

Fruta + arroz esnea edo natila gailetakin.

Afaria

Afaria, eguneko azkenengo jatordua izanik, aurreko jatorduen arabera eratuta egongo da. Jatordu hau ahal den goizen egitera animatzen zaituztet. Horrela, gosarirako gose gehiago izango dugu eta loa hobea izango da.

Askotan afal ordurako oso nekaturik eta umore txarrez egoten gara eta horrek afari desegokiak egitera eramaten gaitu. Kasu honetan afariaren ordutegia aldatzea proposatuko nuke eta kasu batzuetan merienda errazioa txikitzea interesgarria izaten da.

Hurrengo egunerako motxila eta arropak gertu utzi horrela goizean lasaiago ibiliko gara.

1º platera : Barazkiak , barazki krema edo zopa.

2º platera: Arraina edo arraultza barazki edo entsaladarekin.

Postrea : Esnekia edo/eta esnea

Argazkiaren iturria

# data[].attributes.attachment_link.description
Gosaria, hamarretakoa, bazkaria, merienda eta afaria. Testua: Amaia Diaz de Monasterioguren Egunean hartzen dugun lehen jatordua eta garrantzitsuena gosaria da. Gauean zehar, gure gorputzak zituen erreserbak erabili ditu, horregaitik berriro pilatu behar ditugu energiak, egun osoan egoki funtzionatzeko. Etxe askotan arazo bihurtzen da jatordu hau. Denak presaka gabiltza eta gose falta dugu!

# data[].attributes.attachment_link.readable_text
Gosaria eta meriendak jarraitzen dute izaten garrantzi gutxien eskaintzen diegun gure eguneroko jatorduak. Presak eta denbora faltak ideia osasuntsuak zapaltzen dituzte , eta azkenean zereal kaxara eta galletatara jotzen dugu. Kontua da ez ote dugun denbora bera behar platano ireki edo galleta pakete bat irekitzeko, eta zergatik amaitzen dugun bigarrena egiten, azkarragoa delako ideia faltsuarekin.

Gosari osasungarri eta azkar batzuk proposatu zituen Diana Oliver kazetariak ser Padres aldizkari digitalean eta guk hona ekarri ditugu, denbora eta elikadura ohitura osasuntsuak kontrajarriak ez direla frogatzeko.

- Oloa fruta freskoekin eta fruitu lehorrekin
Oso sinplea da. Aurreko gauean estalkia duen ontzi bat beteko dugu ; behi-esne (edozein edari begetal). eta olo-kantitate integral bera sartuko dugu bertan. Frutak gehitzeko aukera dugu gure gustura (hobe sasoiko frutak erabiltzen baditugu).

Fruitu lehor batzuekin ere osatu dezakegu (intxaurrak eta sesamo haziak izan daitezke egokiak). Goizean hozkailutik atera eta gozatzera.
- txigortutako ogi integrala Olio eta almendrekin
Azkarra eta aberatsa: ogi xerra integral batzuk txigortu eta gainetik oliba olio birjina eta almendra txikituak gehitu.
- Fruta freskoa
Fruta gozo ugari dago, berez gosari ezin hobea izan daitezkeenak. Banana, sagarra, udarea, laranja, marrubiak, mugurdiak, ahabiak, meloia, kiwia ... zaila da bat ere ez gustatzea. Moztu plateretan modu atseginean. Posible da aurreko gauean ere moztuta uztea eta hozkailuan gordetzea kontsumitzeko prest.

Zerbait gehiago hartu nahi duzue? Konbinatu hemen proposatzen dizugun beste edozein aukerarekin edo asmatu berri bat. Beste ideia batzuk: arrautza nahasiak, hummusdun ogia, esnetan irakindako arroza, kanela eta limoi xerra bat ...

- Aurreko eguneko bazkariaren edo afariaren hondarrak

Juan Revenga dietista-nutrizionista eta El comidista egunkariko ohiko kolaboratzailearentzat klasiko bat da hau, behin baino gehiagotan adierazi baitu etxean askotan gosaltzen dutela aurreko eguneko afarian edo bazkarian geratu zena. Zergatik ez? Bazkari edo afari osasungarria izan bada, ezin hobeto izan daiteke gosari osasungarria.
- Jogurt naturala, basoko fruituekin eta intxaurrekin
Nahikoa da bol batean jogurt natural bat botatzea, eta fruta eta fruitu lehorrak gehitzea. Gozo-gozo geratzen da, mugurdiak, ahabiak eta intxaurrak lagun dituela, baina konbinazioak amaigabeak dira. Bost minutu badituzu, saiatu sagar bat zati ez oso lodietan mozten. Jarri plater batean, gehitu kanela hautsa nahi adina eta sartu mikroan hiru minutuz potentzia handienean. Prest dagoenean, gehitu jogurtari hur txikituekin .

# data[].attributes.attachment_link.description
Gosaria eta meriendak jarraitzen dute izaten garrantzi gutxien eskaintzen diegun gure eguneroko jatorduak. Presak eta denbora faltak ideia osasuntsuak zapaltzen dituzte , eta azkenean zereal kaxara eta galletatara jotzen dugu. Kontua da ez ote dugun denbora bera behar platano ireki edo galleta pakete bat irekitzeko, eta zergatik amaitzen dugun bigarrena egiten, azkarragoa delako ideia faltsuarekin.

# data[].attributes.attachment_link.readable_text
Egunean zehar hiru otordu nagusien artean ordu asko pasatzen badira, goiz erdian janariren bat (hamaiketakoa) edo arratsalde erdian (merienda) hartzea beharrezkoa izan daiteke.

Hamaiketakoan eta meriendan sar daitezke egun horretan plateraren proportzioak osatzeko falta zaizkizun jakiak.

Onena, fruta edo barazki pieza bat edo gehiago (fruta osoa edo zatitua, mazedonia, azukrerik gabeko fruta edo barazki irabiatuak, azenarioa edo apioa tiratan, edo beste edozein barazki).
Gosez geratzen bazara, proteinak edo karbohidratoak gehitu ditzakezu. Aukera osasungarriak izan daitezke:

Fruitu lehorrak.

Bihi osoko ogitartekoa, honako jakiekin: tomatea, letxuga, aguakatea, gazta, arrautza egosia edo tortilla, izokina, humusa...

Jogurt naturala (azukreztatu gabea; horrela, gehitzen diozun azukrea kontrolatu ahal izango duzu).

Azukrerik gabeko zereal-opilak.

Plater osasungarrian sartutako beste edozein aukera.

Gozokiak, opilak, gailetak, azukredun edariak (zukuak, irabiatuak, jogurt edangarriak, etab.), hestebeteak edo fianbrea (urdaiazpiko egosia, saltxitxoia, mortadela, indioilar-fianbrea, etab.) meriendan kontsumitzea oso noizbehinka bakarrik egin beharko litzateke.

Txokolatea sartzea aukeratuz gero, hobe % 75eko portzentajearekin edo handiagoarekin, azukre gutxiago baitu.

Saia zaitez ordu artean ez jaten, batez ere, plater osasungarrian ez dauden elikagaiak.

# data[].attributes.attachment_link.keywords[]
plater osasuntsua - bizitza osasuntsua - osasun saila - euskadi.eus

# data[].attributes.attachment_link.description
Egunean zehar hiru otordu nagusien artean ordu asko pasatzen badira, goiz erdian janariren bat (hamaiketakoa) edo arratsalde erdian (merienda) hartzea beharrezkoa izan daiteke. Hamaiketakoan eta meriendan sar daitezke egun horretan plateraren proportzioak osatzeko falta zaizkizun jakiak. Onena, fruta edo barazki pieza bat edo gehiago (fruta osoa edo zatitua, mazedonia, azukrerik gabeko fruta edo barazki irabiatuak, azenarioa edo apioa tiratan, edo beste edozein barazki).